cyanic-selkie/wikianc huggingface dataset:
Ինա Բուրսկայա
Գործունեուոթյուն
1930 թվականին Բուրսկայան հայտնվել է Աիդայի տաճարի տեսարանի կարճամետրաժ վիտաֆրոնային ֆիլմում ։ 1932 թվականին Բուրսկայան ծաղրեց օպերային երգչի նրբագեղ ռեժիմն՝ ասելով. «Եթե մերօրյա արտիստներն իրոք ներկայացնում են մեծ վարպետների գործերը, մենք չպետք է դիետա պահենք, չպետք է գալարվենք հատակին, չպետք է փորձենք ներկայացնել մի բան, որի մասին մեծ վարպետները գաղափար չունեին» ։
1936-1937 թթ. սեզոնից հետո հեռացել է Մետրոպոլիտեն օպերայից։ 1940-ական թթ. Բուրսկայան հանդես է եկել Ինա Բուրս անվամբ և Չիկագոյում եղել ընդունարանի աշխատող ։
Անձնական կյանք
Ինա Կորցենիովսկան 1908 թվականին ամուսնացել է լեզվաբանության և փիլիսոփայության պրոֆեսոր Վիտոլդ Բուրսկիի հետ։ Երկար ժամանակ կապի մեջ է եղել տենոր Պետր Սկուբայի հետ, որը մահացել է 1917 թվականին ։ 1928 թվականին Բուրսկայան դարձել է Ամերիկայի քաղաքացի, քաղաքացի դառնալու համար առաջին անգամ դիմում էր ներկայացրել 1923 թվականին ։ Մահացել է Չիկագոյում 1954 թվականին ։
Ծանոթագրություններ
Կատեգորիա:Խորհրդային սոպրանոներ Կատեգորիա:20-րդ դարի ամերիկացի երգչուհիներ
A300-ի ավիավթար Նյու Յորքում
Սա երկրորդ ծանր ավիավթարն էր American Airlines ավիաընկերության պատմության մեջ։
Ինքնաթիռ
Չվերթ AA 587 որը իրականացնում էր Airbus A300B4-605R ինքնաթիռը (գրանցման համարը N14053)։ Ինքնաթիռը արտադրվել է 1987 թ., և առաջին չվերթը իրականացրել է նույն թվականի դեկտեմբերի 7-ին։ 1988 թ. հուլիսի 12-ին ինքնաթիռը հանձնվում է American Airlines ավիաընկերությանը և ստանում է գրանցման համար՝ N14053։ Ինքնաթիռը ուներ երկու շարժիչ՝ General Electric CF6-80C2A5 արտադրության։ Այս օդանավը հնագույն ինքնաթիռներից էր ավիաընկերությունում։ Մինչ վթարի տեղի ունենալը ինքնաթիռը իրականացրել է ավելի քան 14934 չվերթ «մեկնում-ժամանում», և օդում է գտնվել ավելի քան 37 550 ժամ։
Ուղևորներ և անձնակազմի անդամներ
Ինքնաթիռում աշխատում էր 7 սպասուհի։
Ինքնաթիռում գտնվում էր 260 մարդ, 251 ուղևոր և 9 անձնակազմի անդամները։
Ուղևորների թվում էր գտնվում նաև Հայաստանի դերասան Աշոտ Մելիքջանյանը։
Աղետ
Ժամը 09:14:30-ին ինքնաթիռը թռչում է Նյու Յորքի միջազգային օդանավակայանից։ Թռիչքից 31 վայրկյան անց ինքնաթիռը հարվածում է Japan Airlines ավիաընկերության պատկանող Boeing 747 ինքնաթիռին։ Այսպիսով, ժամը 09:16-ին, երբ արդեն 106 վայրկյան անցել էր թռիչքից, ինքնաթիռը ընկնում է Նյու Յորքի բնակելի տարածքում։ Շարժիչներից մեկը ընկնում է մոտակա բենզալցակայաններից մեկում, որի հետևանքով բենզալցակայանը պայթում է ։
Վիլլա Մինոցո
Վիլլա Մինոցո (Villa Minozzo ), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 5150 մարդ։ Բնակչության միջին խտությունը՝ 25 մարդ/կմ²։ Զբաղեցնում է 168 կմ² տարածք։ Փոստային ինդեքս՝ 42030։ Հեռախոսային կոդը՝ (+39) 0522 ։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կարթագենական տիրապետությունն Իսպանիայում
Կարթագենական տիրապետությունն Իսպանիայում սկսվել է մ․թ․ա․ 575 թվականին և ավարտվել մ․թ․ա․ 206-ին ՝ Պունիկյան պատերազմների արդյունքում Կարթագենի հնագույն թագավորության անկման պատճառով։ Մարդը բնակություն է հաստատել Պիրենեյան թերակղզում քարե դարից։ Հին քարե դարից շատ հետքեր են պահպանվել թերակղզում, որոնք վկայում են մարդու բնակության մասին։ Կարթագեն պետությունը ստեղծվել է Հյուսիսային Աֆրիկայում։ Մ․թ․ա․ 5-րդ դարում վերածվելով հարուստ և հզոր քաղաք-պետության՝ Կարթագենտ կարճ ժամանակահատվածով նվաճում է միջերկրածովյան բազմաթիվ տիրույթներ և արշավում այլ ուղղություններով։
Մ.թ.ա. 5-րդ դարի վերջին Կարթագենը վերսկսում է պայքարը Սիրակուսեի դեմ՝ Սիցիլիային տիրելու համար։ Արդյունքում՝ սանձազերծվում են Պունիկյան արյունարբու պատերազմները ։ Զարգացնելով ռազմավարական հաջողությունները՝ կարթագենացիները մ․թ․ա․ 575 թվականին նվաճում են Պիրենեյան թերակղզու մի մասը՝ մերօրյա Իսպանիայի տարածքը ։ Իսպանիայում ապրող ցեղերից կարթագենցիները կազմում են հզոր և մարտունակ բանակային կորպուս։
Նախապատմություն
Փյունիկեցիները եղել են Արևելյան Միջերկրականում բնակվող ժողովուրդներ, որոնք բնակվել են ապրել են Բիբլոս, Սիդոն և Տյուրոս քաղաքներում։ Առևտրային գործունեություն ծավալելու նպատակով նրանք տեղաշարժվել են մի տարածքից մյուսը՝ Միջերկրական ծովի ափին ստեղծելով բազմաթիվ գաղութներ։ Այդկերպ, փյունիկեցիները մ․թ․ա․ 814 թվականին հիմնադրում են Կարթագենը, որը կարճ ժամանակահատվածում դառնում է Միջերկրական ծովի ամենահզոր փյունիկյան գաղութը։ Կարթագենը փյունիկեցիների կախվածությունից ազատվում և անկախություն են ձեռք բերում մ.թ.ա. 650 թվականին։ Անկախանալուց հետո Կարթագենը մեծ զարթոնք է ապրում և սկսում ընդարձակել պետության սահմանները։ Շուտով այն վերահսկողություն է ձեռք բերում Միջերկրական ծովի և Հյուսիսային Աֆրիկայի շրջանում տեղակայված այլ փյունիկյան բնակավայրերի նկատմամբ և դառնում հզոր և ծաղկուն կայսրություն։
Նվաճելով Միջերկրական ծովի հարավային ավազանի մեծ մասը՝ կարթագենացիները արշավանքներ են կազմակերպում դեպի հյուսիս՝ մերօրյա Իտալիայի, Իսպանիայի ու Հունաստանի ուղղությամբ։ Մ․թ․ա․ 575 թվականին կարթագենական նավատորմն արշավում է դեպի Սիցիլիա և նվաճում կղզին։ Հաջորդիվ նվաճողներն ուղղություն են բռնում դեպի Պիրենեյան թերակղզու ընդարձակ հարթավայրեր։
Կարթագենական նվաճումները Պիրենեյան թերակղզում
Հռոմեական բանակի դեմ մարտնչող կարթագենական կայազորներին ղեկավարում էր մարդկության պատմության ամենաականավոր զորավարներից մեկը՝ Հաննիբալ Բարկան։ Հաննիբալը առանց լուրջ դժվարության վերացնում է հռոմեական արգելքը և շարունակում իր նվաճումները Կարթագենում։ Կարճ ժամանակամիջոցում կարթագենական բանակը տիրում է Գվադալկիվիր գետի ավազանին։ Պունիկյան պատերազմների գլխավոր պատճառը շահերի բախումն էր գոյություն ունեցող Կարթագենյան ծովային տերության և ընդլայնվող Հռոմեական հանրապետության միջև։ Հռոմեացիները սկզբնապես շահագրգռված էին ընդլայնվելու ի հաշիվ Սիցիլիայի (որը իր ժամանակի մշակութային խառնարանն էր), այնինչ այդ հարուստ ու զարգացած կղզու մի մասը գտնվում էր Կարթագենի հսկողության ներքո։
Իսպանիայի նվաճումը Հռոմի կողմից
Իսպանիայի տարածքը դառնում է Երկրորդ Պունիկյան պատերազմի սանձազերծման գլխավոր շարժառիթը։ Մ․թ․ա․ 209 թվականին հռոմեական լեգեոնները՝ Սկիպիոն Աֆրիկացու հրամանատարությամբ ափ են իջնում Պիրենեյներում։ Նրաց հաջողվում է գրավել Նոր Կարթագենը՝ Պիրենեյան թերակղզում կարթագենացիների գլխավոր հենակետը։ Հռոմեացիների առաջխաղացումը կանխելու նպատակով Հաննիբալ Բարկայի բանակը հարավից ներխուժում է Պիրենեյան թերակղզի։ Վերջինս բավականին հյուծվել էր շարունակական պատերազմների հետևանքով։
Կողմերի բախումը տեղի է ունենում Բեկուլեի դաշտում, որտեղ քառասունհազարանոց հռոմեական բանակը փայլուն հաղթանակ է տանում կարթագենացիների նկատմամբ։ Մ․թ․ա․ 206 թվականին հռոմեացիներն ամբողջությամն նվաճում են ժամանակակից Իսպանիայի տարածքը և պատրաստվում նոր արշավանքի։ Մ․թ․ա․ 204 թվականին հռոմեացիները Սկիպիոնի գլխավորությամբ ափ են իջնում Աֆրիկայում՝ Կարթագեն քաղաքի մոտ։ Հաննիբալը ետ է կանչվել Աֆրիկա և մ․թ․ա․ 202 թվականին Զամայի ճակատամարտում ջախջախիչ պարտություն կրում։ Կարթագենի հնագույն թագավորությունն անկում է ապրում, իսկ Պիրենեյան թերակղզին դառնում է հռոմեահպատակ։
Արտաքին հղումներ
Կատեգորիա:Պիրենեյան թերակղզու հին պատմություն Կատեգորիա:Կարթագեն Կատեգորիա:Իսպանիայի պատմություն
Պանաիտ Իստրատի
Կենսագրություն
Ծնվել է 1884 թվականին Բրեիլայում։ Ռումինացի լվացարարուհու և հույն մաքսանենգի որդի է եղել։ իսկական անունը Պանագիս Վալսամիս է (Παναγης Βαλσαμης), սակայն գրողն իր համար ընտրել է Իստրատի կեղծանունը՝ հունարեն Իստրոս (Ιστρος) բառից, որը Դանուբի հնագույն անվանումներից է։ Սովորել է հինգ տարի։ 12 տարեկան հասակում հեռացել է տնից, թափառել, տարբեր արհեստներով փորձել գումար վաստակել։ 1916 թվականին հեռացել է Ռումինիայից։ 1921 թվականին Նիսում ինքնասպանության փորձ է կատարել՝ նամակ թողնելով Ռոմեն Ռոլանին, սակայն նրան փրկել են։ Նամակի մասին հայտնել են հասցեատիրոջը, և նրանց մեջ փոխադարձ նամակագրություն է սկսվել, որը շարունակվել է ընդհուպ մինչև Իստրատիի մահը և հետագայում տպագրվել։ Ռոլանը Իստրատիին խորհուրդ է տվել նկարագրել իր կյանքը։ Այդպես է ծնվել «Կիրա Կիրալինա» պատմվածքը ։
1927 թվականին Իստրատին այցելել է ԽՍՀՄ՝ հոկտեմբերյան հեղափոխության 10-ամյակին։ Սկզբում նրան ուղեկցել է Քրիստիան Ռակովսկին, ապա Նիկոս Կազանձակիսը և Վիկտոր Սերժը, որի հետ նա հետագայում շարունակել է սերտ կապերը։ 1928 թվականին կրկին այցելել է ԽՍՀՄ, եղել Բաթումում, Բաքվում, Նիժնի Նովգորոդում։ Մոլդովական ԽՍՀ-ում այցելել է իր հին ծանոթին՝ Եկատերինա Արբերե Ռալլիին։
1929 թվականին՝ նախքան Անդրե Ժիդի և Արթուր Կյոստլերի համանման ստեղծագործությունները, Պանաիտ Իստրատին ակնարկների շարք է տպագրել խորհրդային բյուրոկրատիայի ու նրա ամենթողության մասին՝ «Մեկ ուրիշ կրակի մոտ։ Պարտվածի մեղայականը»։ Ակնարկաշարը ԽՍՀՄ-ը և նրա համակիրները Եվրոպայում, օրինակ՝ Անրի Բարբյուսը, գնահատել են որպես դավաճանություն Իստրատիի կողմից, որը կիսում էր ձախ հայացքները (գիրքը գրվել է Բորիս Սուվարինի և Վիկտոր Սերժի համահեղինակությամբ)։ Խորհրդային իշխանությունների նախաձեռնությամբ Իստրատիի դեմ քարոզչական արշավ է սկսվել, նրան մեղադրել են տրոցկիզմի, ֆաշիզմի, բուրժուականության մեջ։ Նման ոգով է գրված Իստրատիի մասին հոդվածը խորհրդային «Գրական հանրագիտարանում»։
Գրողը հայտնվել է խոր մեկուսացման մեջ, նրա մեջ խորացել է թոքախտը, որը նա փորձլ է բուժել Նիսում։ Հենց այդ հիվանդությունից էլ մահացել է հայրենիք վերադառնալուց հետո։ Մահից առաջ հայրենիքում նա գտնվել է ռումինական գաղտնի ծառայության՝ Սիգուրանցայի խիստ հսկողության ներքո և սկսել է գրել ուլտրաաջ «Երկաթյա գվարդիայի» ձախ թևի տպագիր մարմնում («Cruciada Românismului»)։
Թաղված է Բուխարեստի Բելու գերեզմանատանը։
Ստեղծագործություն
Իստրատիի արձակը հիմնականում հիմնվում է բանավոր պատմությունների տարերքի վրա, որի պատճառով էլ նրան անվանել են «Բալկանյան Գորկի»։ Նա պատում է Ռումինիայում և Եվրոպայում իր թափառումների մասին՝ մտացածին հերոս Ադրիան Զոգրաֆի անունից։
Ճանաչում
Իստրատիի արձակը մի քանի տարի շատ ճանաչված է եղել Եվրոպայում և ԽՍՀՄ-ում։ Նրա «Միխայիլ» վեպով բացվել է 1928 թվականին հիմնադրված «Միջազգաին գրականության ավետաբեր» խորհրդային ամսագիրը (գրողն այցելել է ամսագրի խմբագրատուն)։ «Կիրա Կիրալինա» պատմվածքն էկրանավորվել է Բորիս Գլագոլինի կողմից («Կրկնակի ընկածը», 1927)։ Այնուհետև Իստրատին տասնամյակով դուրս է մղվել ընթերցողների ուշադրությունից, և միայն 1960-ական թվականներից նրա ստեղծագործություններն աստիճանաբար վերադարձվել են ընթերցողներին։ Կրկին սկսել են էկրանավորել նրա գործերը։ Այսպես, 1993 թվականին «Կիրա Կիրալինան» էկրանավորել է կինոռեժիսոր Դյուլա Մաարը։
Արտաքին հղումներ
Կատեգորիա:Ռումինացի գրողներ Կատեգորիա:Տուբերկուլոզից մահացածներ Կատեգորիա:Ֆրանսիացի գրողներ Կատեգորիա:Ռումինացի լրագրողներ Կատեգորիա:20-րդ դարի լրագրողներ Կատեգորիա:20-րդ դարի պատմվածքագիրներ
Մ.թ.ա. 2000
Փոքր Ասիա
Կատեգորիա:Մ.թ.ա. 2000 Կատեգորիա:Տարեթվեր
Ես Լունան եմ
Ես Լունան եմ (Soy Luna) երիտասարդական հեռուստասերիալ։ Ստեղծվել է Disney Channel Latin America ալիքի կողմից։ Disney Channel Լատինական Ամերիկայի, Եվրոպայի, Մերձավոր Արևելքի, Աֆրիկայի և Pol-ka Producciones ընկերության համատեղ աշխատանքն է։
Սերիալի պրեմիերան կայացել է 2016 թվականի մարտի 14֊ին Լատինական Ամերիկայում, իսկ 2016 թվականի ապրիլի 4֊ին Իսպանիայում։ Ռուսաստանում պրեմիերան կայացել է 2017 թվականի օգոստոսի 7֊ին։
Առաջին եթերաշրջան
Լունա Վալենտե՝ 16֊ամյա աղջիկ, ում որդեգրել են վաղ տարիքում։ Աղջիկը մեծանում է երջանիկ ընտանիքում։ Մի անգամ Լունայի ծնողներին գործնական առաջարկություն են անում և ընտանիքը տեղափոխվում է Արգենտինա՝ Բուենոս Այրես։ Լունան ստիպված է լինում բաժանվել իր ընկեր՝ Սիմոնից, և հրաժարվել սիրելի զբաղմունքից՝ անվաչմուշկներով։ Աղջկա կյանքը փոխվում է։ Նա սկսում է ապրել դղյակում և հաճախել Արգենտինայի ամենալավ դպրոցում։ Այնտեղ նա նաև գտնում է անհավատալի մի վայր, որտեղ նա կարող է ամբողջ օրը քշել անվաչմուշկները։ Լունան գտնում է ընկերներ, թշնամիներ և նույնիսկ իր առաջին սերը՝ Մատտեո Բալսանոյին։
Երկրորդ եթերաշրջան
Ամառային արձակուրդներն ավարտվում են և բոլորը վերադառնում են տուն և դասերին։ Լունան կրկին հանդիպում է Մատտեոյին, սակայն տղայի վերաբերմունքը փոխվում է նրա նկատմամբ, դառնում է արտասովոր։ Նա ինչ֊որ բան էր թաքցնում, սակայն Լունան պատրաստ էր ամեն ինչ անել գաղտնիքն իմանալու համար։ Ժամանակի հետ Լունան օգնում է Մատտեոյին հասկանալ, որ իրոք թանկ է նա նրա համար։
Մ.թ.ա. 20-րդ դար
Փոքր Ասիա
Կատեգորիա:Մ.թ.ա. 20-րդ դար Կատեգորիա:Տարեթվեր
Սանտիագուի գավառ
Սանտիագուի գավառ (Microrregião de Santiago) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի արևմտակենտրոնական մաս (մարզ)ը։ Բնակչությունը կազմում է 114 839 մարդ, ըստ 2005 թվականի տվյալների։ Տարածքը կազմում է 11 213,844 կմ2։ Բնակչության խտությունը՝ 10,2 մարդ/կմ²։
Գավառի կազմ
Գավառի կազմի մեջ են մտնում հետևյալ մունիցիպալիտետները.
Հաղթանակ 1453
«Հաղթանակ 1453» (Fetih 1453), 2012 թվականին թողարկված թուրքական պատմական ֆիլմը, որը նվիրված է 1453 թվականին տեղի ունեցած Կոստանդնուպոլսի անկմանը։
Սյուժե
Ֆիլմը սկսվում է այն տեսարանից, որը տեղի է ունեցել 7-րդ դարում Մեդինայում՝ Մուհամմադ մարգարեի ապրած տարիներին (627 թվական)։ Աբու Այուբ ալ Անսարին ասում է մյուս սահաբներին, որ նա, ով կկարողանա գրավել Կոստանդնուպոլիսը, կլինի ամենահզոր զորահրամանատարը։
Ֆիլմի հիմնական գործողությունները տեղի են ունենում 15-րդ դարում։ Մեհմեդ II-ը գահ է բարձրացել, երբ նա ընդամենը 12 տարեկան էր, սակայն երկու տարի անց գահին վերադարձել է նրա հայրը՝ Մուրադ II-ը։ Հոր մահվանից հետո, Մեհմեդ II-ը նորից դարձել է սուլթան և նրա հիմնական նպատակը դարձել է Կոստանդնուպոլսի գրավումը։ Որպեսզի նախապատրաստվի այդ արշավին, նա ձգտում է հաշտություն կնքել մյուս պետությունների հետ։ Այդ ընթացքում, բյուզանդական կայսր Կոստանդին XI Պալեոլոգոսը, ձգտելով ձախողել սուլթանի պլանները, սպառնում է ազատ արձակել իր մոտ գերի գտնվող արքայազն Չելեբիին՝ Մեհմեդի եղբորը, ով նույնպես համարվում էր գահի օրինական ժառանգորդ։ Հաղթահարելով բազմաթիվ փորձություններ՝ Մեհմեդ II-ը բանակ է հավաքում և գրավում Կոստանդնուպոլիսը։ Պաշարը ծանր է տևում, օսմանյան զորքերը ծանր կորուստներ են տալիս։ Մի անգամ սուլթանին երազում հայտնվում է Աբու Այուբ ալ Անսարին։ Ոգեշնչվելով երազից՝ սուլթանի Կոստանդնուպոլսի մատույցներում փնտրում է Աբու Այուբի գերեզմանը և գտնում այնտեղ մարգարեի թուրը, կազմում Կոստանդնուպոլսի գրավման նախագիծը։ Օսմանները ցամաքային ճանապարհով տանում են նավատորմը դեպի Ոսկեղջյուր և ավերում քաղաքային պատերի ոչ ամուր հատվածները։
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքական դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր
Հասարակական պաշտպան
Հասարակական պաշտպան, քրեական դատավարությունում հասարակական կազմակերպության ներկայացուցիչ, որը տվյալ կազմակերպության հանձնարարությամբ մասնակցում է դատական քննությանը և կատարում պաշտպանի խնդիրներ։ Հասարակական պաշտպանը դատավարության ինքնուրույն մասնակից է, օգտվում է փաստաբանի բոլոր իրավունքներից։ Հասարակական պաշտպանը կարող է մասնակցել դատավարությանը, անկախ պաշտպանյալի ցանկություններից։ Սակայն, եթե հանցանքի ծանրության մասին հաղորդված տվյալները ճիշտ չեն, հասարակական պաշտպանին իրավունք է տրված հրաժարվել պաշտպանությունից։ Հասարակական պաշտպանի մասնակցությունը նպաստում է գործի բազմակողմանի քննությանը, բարձրացնում դատավարության դաստիարակչական նշանակությունը։
Եվրոպական մայրուղի E117
E117` եվրոպական ավտոմոբիլային երթուղի է։ E 117 երթուղին սկսվում է Ռուսաստանի Միներալնիե վոդի քաղաքից, Ռազմավիրական ճանապարհով մտնում է Վրաստանի մայրաքաղաք Թբիլիսի, այնտեղից` Հայաստանի մայրաքաղաք Երևան, ապա հետևելով դեպի Իրանի սահման, հասնում է Ագարակ քաղաք։ Երթուղու երկարությունն է 1050կմ։
Կատեգորիա:Ճանապարհներ
Կալենդասկո
Կալենդասկո  (Calendasco), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 2310 մարդ։ Բնակչության միջին խտությունը՝ 62 մարդ/կմ²։ Զբաղեցնում է 37 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Memory
Memory, հարավկորեական Mamamoo գըրլ-բենդի չորրորդ մինի ալբոմը։ Այն թողարկվել է RBW 7 լեյբլով 2016 թվականի նոյեմբերին և տարածվել է CJ E&M Music-ի կողմից։ Այն պարունակում է ութ երգ, այդ թվում՝ «New York» և «Décalcomanie» սինգլները, «Woo Hoo» սինգլը LG G5 And Friends OST-ի կողմից սաունդթրեքով, ինչպես նաև «Dab Dab» և «Angel» երգերը։
Կոմպոզիցիա և պրոմոուշեն
Mamamoo-ն եղել է Memory-ի պրոդյուսերը Քիմ Դո-Խունոմի հետ, որը Rainbow Bridge World-ի ղեկավարն է։ Նրա շնոհիվ էլ կայացել է նրանց ներկայիս հաջողությունը ։
Սինգլներ
«New York»
«Décalcomanie (데칼코마니)»
Ծանոթագրություններ
Կատեգորիա:2016 ալբոմներ Կատեգորիա:Քեյ փոփ մինիալբոմներ
Դուրկինդաղ
Դուրկինդաղ, լեռնաճյուղ Վանա լճի ավազանում, Հայկական Տավրոսի հյուսիսաին կողմում։ Նշանակված է Լինչի քարտեզում ։
Վասիլի Գնուտով
Վասիլի Պետրովիչ Գնուտով (Василий Петрович Гнутов, ), ռուս գրող, Ռուսաստանի գրողների միության անդամ (1991) ։
Կենսագրություն
Վասիլի Պետրովիչ Գնուտովը ծնվել է 1911 թվականի օգոստոսի 25-ին կազակական ընտանիքում` ներկայիս Վոլգոգրադի մարզի Նիժնե-Չիրսկի շրջանի Սիզով խուտորում։ Բարձրագույն կրթությամբ մանկավարժ է, ավարտել է Ռոստովի մանկավարժական ինստիտուտի բանասիրական բաժինը։ Աշխատել է Ազովի և Շախտինսկի շրջանների դպրոցներում, եղել ուսմասվար և տնօրեն, դասավանդել ռուսաց լեզու և գրականություն։ Ենթարկվել է ռեպրեսիայի։
Վասիլի Պետրովիչը ուներ նաև այլ մասնագիտություն, հեռակա ավարտել էր Կրասնոդարի բժշկական ուսումնարանը։ Երկար տարիներ աշխատել է բուժակ Կրասնի խուտորի բուժկետում։ 1954 թվականից մինչև 1982 թվականն աշխատել է Ակսայսկի շրջանի բուժ-մանկաբարձական կետի վարիչ։ Այդ ժամանակահատվածում էլ հենց գրվել են նրա հիմնական ստեղծագործությունները։
Ստեղծագործական ուղի
Գնուտովի կոչումը գրականությունն էր, սակայն ծանր է եղել նրա ճանապարհը դեպի մեծ գրականություն, որին հասել է իր նախանձելի աշխատասիրության և համառության շնորհիվ։ Վասիլի Պետրովիչը պատվով է անցել դաժան կյանքի ճանապարհը, 10 տարի անցկացրել է ԳՈՒԼԱԳԻ ճամբարներում և այդ դաժան պայմաններում էլ գրել է «Հյուսիսային տետր» բանաստեղծությունների և պատմվածքների շարքը ։
Նրա «Ներումից հրաժարվեց» պատմական վիպակը լույս է տեսել 1979 թվականին, որտեղ հեղինակը պատմում է հեղափոխականների անձնազոհության, հանուն մեծ գաղափարների մահվան գնալու պատրաստ քսանամյա դոնի կազակ Վասիլի Գեներալովի նպատակային և հմայիչ խառնվածքի մասին։ 1986 թվականին լույս է տեսնում « Երմակի սխրանքը » վեպը, որի կենտրոնում Երմակի լեգենդար կերպարն է և նրա կազակական դրուժինաների արշավանքը Սիբիր։ Վեպի գործողությունները տեղի են ունենում Իվան Ահեղի դարաշրջանում։ Չորս տարի հեղինակը ուսումնասիրում էր տարեգրությունները, որ գրեր այս վեպը։ Գնուտովը ավելի քան քառասուն տարի աշխատել է Դոնի երկրամասի գրական գավառագիտության պատմության բնագավառում։ «Պոետը անծայրածիր տափաստանների  երկրում» (պատմվածքներ, էսսեներ) գրքում Գնուտովը վերստեղծում է  Պուշկինի Դոնում եղած ժամանակահատվածի նկարագիրը, որտեղ գլխավոր հերոսը ռուս մեծ պոետն է։ 1820 թվականին նա եղել է Դոնում` Տագանրոգում, Ակսայում, Նովոչերկասսկում, Ստարոչերկասսկում և այդ ուղևորությունների տպավորությունները մեծ հետք են թողել գրողի ստեղծագործության վրա։  Հենվելով Պուշկինի ժամանակակիցների հիշողությունների, գրողի ստեղծագործությունների, խորհրդային գրականագետների աշխատությունների վրա` Վասիլի Պետրովիչ Գնուտովը վերստեղծում է այդ ուղևորության արժանահավատ նկարագիրը։ 1998 թվականին լույս տեսավ այդ գրքի լրացված և ուղղված տարբերակը ։
Վասիլի Պետրովիչ Գնուտովի մեծ ներդրումն այն է, որ Ակսայսկի թանգարանում կազմակերպվում են ամենամյա հիշատակի տոնակատարություններ Պուշկինի պատվին։ Գնուտովի գրչին են պատկանում նաև բնության մասին բանաստեղծությունները և պատմվածքները, գավառագիտական, մանկավարժական և բանասիրական թեմաներով հոդվածները։ Հրապարակվել է մարզային կենտրոնական թերթերում և ամսագրերում, մասնակցել բազմաթիվ կոլեկտիվ ժողովածուների։
Մահվանից առաջ Գնուտովն ավարտեց մեծ պատմական վեպ-ժամանակագրությունը «Շեշտակի ալիքներ» վերնագրով, որտեղ պատմում է մի կազակական տոհմի երկդարյա պատմությունը։
Վերջին տարիներին Վասլի Պետրովիչն ապրել և աշխատել է Ակսայում։ Կազակը, գրականագետը, դոնյան գրողը մահացել է 1999 թվականի հունիսի 20-ին` կյանքի 88-րդ տարում։
Ստեղծագործություններ
Ընտրված հրապարակումներ
Արտաքին հղումներ
Կատեգորիա:Ռուս գրողներ Կատեգորիա:Ռուսաստանի գրողների միության անդամներ
Հասարակական դաշինք
Հասարակական դաշինքի տեսության արմատական-հեղափոխական ըմբռնմամբ պետությունն առաջացել է դաշինքով և պայմանադիր կողմերից մեկն է, հետևաբար, իր պարտականությունները չկատարելու կամ իրավունքները չարաշահելու դեպքում, ազատ քաղաքացիներն իրավունք ունեն ըմբոստանալու և տապալելու այն։ Հասարակական դաշինքի տարբեր ըմբռնումները բնորոշ են նաև Բ. Սպինոզային, Դ. Դիդրոյին, Ա. Պուֆենդորֆին, Թ. Ջեֆերսոնին, Ա. Ռադիշչևին։
Հասարակական դաշինքի և բնական իրավունքի գաղափարներն արտահայտել են նաև XVIII — XIX դդ. հայ առաջավոր մտածողները (Հ. էմին, Շ. Շահամիրյան, Մ. Բաղրամյան, Խ. Աբովյան, Ա. Բագրատունի, Մ. Թաղիադյան, Մ. Աղաչրաղյան և ուրիշներ)։ Այդ գաղափարները նրանք դարձրել են հասարակագիտական և սոցիալ-քաղաքական հայացքների մշակման ելակետ։
Աղբյուրներ
Կատեգորիա:Փիլիսոփայություն Կատեգորիա:Իրավաբանություն
Օզոնային շերտի քայքայում
Օզոնային խոռոչ, Երկրի օզոնային շերտի կոնցենտրացիայի տեղային նոսրացում։
Օզոնը թթվածնի եռատոմ միացություն է։ Մթնոլորտում օզոնի մոլեկուլն անկայուն է. տրոհվում և վերականգնվում է խիստ հավասարակշռված հարաբերակցություններով։ Այն առաջանում է վերնոլորտում (ստրատոսֆերա)՝ 25-30 կմ բարձրություններում։ Օզոնային շերտը իոնոսֆերայի հետ միասին պահպանում է կենսոլորտը արեգակնային ուլտրամանուշակագույն կարճալիք և ռենտգենյան ճառագայթներից։ Վերջին տասնամյակների ընթացքում երկրագնդի օզոնային թաղանթում հայտնաբերվել են անցքեր, հատկապես՝ Հարավային բևեռի շրջանում։
Օզոնային շերտը փխրուն, սակայն հուսալի վահան է ուլտրամանուշակագույն ճառագայթների դեմ։ Այն կլանում է վտանգավոր և որոշակի երկարությամբ ալիք ունեցող ուլտրամանուշակագույն ճառագայթները՝ պահպանելով կյանքը Երկրի վրա։ Երկար ժամանակ արևի տակ մնալը կամ ուլտրամանուշակագույն ճառագայթների որոշակի ազդեցության տակ ընկնելը մաշկի քաղցկեղով հիվանդանալու վտանգ է պարունակում, և սա դեռ օզոնային շերտի քայքայման հետևանքներից մեկն է միայն։
Արեգակը Երկրի վրա կյանքի աղբյուր է, սակայն այն միևնույն ժամանակ կարող է քայքայել կյանքն իր անտեսանելի ուլտրամանուշակագույն ճառագայթներով և այդ ճառագայթներից կենսոլորտը պաշտպանում է մթնոլորտի օզոնային շերտը։ Օզոնը թթվածնի ատոմների յուրահատուկ միացություն է (Օ3)։ Մթնոլորտում օզոնի մոլեկուլն անկայուն է, այսինքն և տրոհվում, և վերականգնվում է խիստ հավասարակշռված հարաբերակցություններով։ Օզոնային թաղանթը բաշխված է վերնոլորտում (ստրատոսֆերա)՝ 25-30 կմ բարձրությունների միջև և կազմում է Երկրի մթնոլորտի միայն մի աննշան մասը։ Եթե մթնոլորտում պարունակվող ամբողջ օզոնը նորմալ ճնշման պայմաններում բաշխենք երկրագնդի մակերեսով, ապա կստացվի շուրջ 3 մմ հաստությամբ շերտ, որի պատճառով էլ այն կոչվում է օզոնային շերտ։
Չափազանց պայծառ լույսը կամաց-կամաց վնասում է առողջ աչքերը, և որքան նոսր է օզոնային շերտը, այնքան ավելի է մեծանում աչքի հիվանդությունների (կատարակտ, ընդհուպ մինչև կուրացում) սպառնալիքը, թե մարդկանց, թե կենդանիների շրջանում։ Ու եթե մարդը կարող է հնարավորինս զերծ մնալ ուլտրամանուշակագույն ճառագայթների անմիջական ազդեցությունից, օրինակ՝ պարտադիր պաշտպանիչ ակնոց կրելով, մաշկը պահպանելու համար նախատեսված երկարաթև հագուստ ու լայնեզր գլխարկ կրելով, ապա կենդանական աշխարհի ներկայացուցիչները այդ ամենը անել չեն կարող։ Արևի ուլտրամանուշակագույն ճառագայթների ազդեցությունից վնասվում են օրգանիզմի դիմադրողական ֆունկցիաները։ Եթե անգամ մարդը պատվաստված է, օրինակ՝ տուբերկուլյոզի կամ մալարիայի դեմ, ապա վերնոլորտում օզոնի պակասի հետևանքով պատվաստման արդյունքը զրոյանում է, և օրգանիզմը կորցնում է վարակի և նրա հարուցիչների դեմ պայքարելու ունակությունը։ Մաշկը չի կարող պաշտպանել օրգանիզմի իմունային համակարգը արևի ազդեցությունից։ Եթե օզոնային շերտի քայքայումը շարունակվի, ապա ողջ կենդանական աշխարհին սպառնում է մահացու վտանգ։
Օզոնային շերտի քայքայումը նմանակող լաբորատոր փորձերը ցույց են տվել, որ ուլտրամանուշակագույն ճառագայթման ավելացումը արգելակում է կարևորագույն գյուղատնտեսական այնպիսի մշակաբույսերի աճը, ինչպիսիք են, օրինակ՝ լոբազգիները։ Այլ բուսատեսակների վրա կատարված փորձերը պարզել են, որ դրանց մեծամասնությունը նույնպես զգայուն է ուլտրամանուշակագույն ճառագայթների նկատմամբ։ Այդ վտանգից զերծ չեն նաև անտառները։ Ուսումնասիրությունները ցույց են տվել, որ ուլտրամանուշակագույն ճառագայթման ազդեցության տակ սոսիներն աճում են 2 անգամ դանդաղ, իսկ դա իր հերթին խախտում է բնական էկոհամակարգերի հավասարակշռությունը։
Ամեն տարի օզոնային շերտի նվազման հետևանքով պակասում է Անտարկտիդայի պլանկտոնը, որից տուժում են ծովաբնակ կենդանիները։ Նախ նվազում են նրանց կերային պաշարները, և բացի դրանից, ծանծաղուտներում բնակվող ձկների և մոլյուսկների թրթուռները շատ զգայուն են ուլտրամանուշակագույն ճառագայթների ազդեցության նկատմամբ, ինչը հանգեցնում է դրանց զանգվածային ոչնչացմանը։
Հայաստանը լեռնային երկիր է և նրա տարածքի զգալի մասը գտնվում է բնական բարձր ուլտրամանուշակագույն ճառագայթման պայմաններում։ Այս առումով օզոնային շերտի փոփոխությունները առանձնահատուկ նշանակություն ունեն Հայաստանի բնակչության, բուսական և կենդանական աշխարհի համար։
Հայաստանում 1993 թ.-ից առ այսօր, օզոնի պարբերական չափումներ են կատարվել Երևանում, Սևանա լճի տարածքում և Արագած լեռան լանջին։ Ստացված տվյալները օգտագործվում են առողջապահության ոլորտում, ինչպես նաև նեղ մասնագիտական ուսումնասիրությունների համար, օրինակ՝ կլիմատոլոգիայի բնագավառում։ 1999 թ. ապրիլի 28-ին ՀՀ-ն վավերացրել է Վիեննայի միջազգային պայմանագիրը և Մոնրեալի արձանագրությունը։
Գրականություն
Կատեգորիա:Մթնոլորտ Կատեգորիա:Օզոն Կատեգորիա:Կլիմայի փոփոխություն
Դիզենթերիայի ամեոբա
Դիզենթերիայի ամեոբա (Entamoeba histolytica) մակաբույծ նախակենդանիների տեսակներ, սարկոդայիններ ենթադաս, մարդու աղիքային վարակիչ հիվանդության՝ ամեոբային դիզենտերիայի հարուցիչ։ Առաջացնում են ծանր հիվանդություն՝ ամեոբիազ (ամեոբային դիզենտերիա, ամեոբային կոլիտ)։ Առաջին անգամ նկարագրել է Ֆ. Ա. Լեշը 1875 թվականին Պետերբուրգում երկար ժամանակ արյունային լուծով տառապող հիվանդի կղանքում։
Դիզենթերիայի ամեոբան արտաքինով նման է սովորական ամեոբային, բայց նրանից տարբերվում է շատ կարճ կեղծ ոտքերով։
Կենսական ցիկլ
Մակաբույծի զարգացման վեգետատիվ ձևը ներկայացված է 4 ձևով՝
Հյուսվածքային ձև
Դիզենթերիային ամեոբայի հյուսվածքային ձևն ունի 20-25 մկմ երկարություն, ինվազիոն մեծ ունակություն և շարժունակություն։ Շարժումներն հրոցանման են և իրականացվում են պսևդոպոդիումների օգնությամբ։ Այս ձևը հայտնաբերվում է միայն սուր ամեոբիազի ժամանակ ախտահարված օրգաններում, հազվադեպ նաև արտաթորանքներում։
Լուսանցքային ձև
Լուսանցքային ձևն (forma minuta) ունի 15-20 մկմ երկարություն, պակաս շարժունակ է, բնակվում է հաստ աղու լուսանցքում և հայտնաբերվում է արտաթորանքներում սուր աղիքային ամեոբիազի ռեկոնվալեսցենտների, հիվանդության քրոնիկ ռեցիդիվող ձևերով հիվանդների և ամեոբակիրների մոտ (լուծողականների ընդունումից հետո)։
Նախացիստային ձև
Նախացիստային ձևն ունի 12-20 մկմ երկարություն, քիչ շարժուն է, հայտնաբերվում է սուր աղիքային ամեոբիազի ռեկոնվալեսցենտների և ամեոբակիրների արտաթորանքներում լուծողականների ընդունումից հետո։
Ցիստա
Դիզենթերիային ամեոբայի հագստի ձևերը՝ ցիստները, լինում են հասունության տարբեր աստիճանների։ Կլորավուն, 9-14 մկմ տրամագծով ցիստները հայտնաբերվում են սուր աղիքային ամեոբիազիով ռեկոնվալեսցենտների, ռեմիսիայի շրջանում գտնվող քրոնիկ ռեցիդիվող ամեոբիազով հիվանդների և ամեոբակիրների կղանքում։
Բարակ աղիներ ցիստների ներթափանցումից հետո նրանց թաղանթները լուծվում են, ազատվում է քառակորիզ «մայրե ամեոբան ևսկսում կիսվել, առաջանում են 8 միակորիզ ամեոբաներ։ Բարենպաստ պայմաններում նրանք բազմանում են՝ վերածվելով վեգետատիվ ձևերի, որոնք բնակվում են հաստ աղու պրոքսիմալ հատվածներում։
Ցիստները խիստ կայուն են արտաքին գործոնների նկատմամբ։ Խոնավ կղանքում 17-20 °С-ի և ջրում սապրոֆիտ բակտերիալ ֆլորայի բացակայության պայմաններում նրանք պահպանում են իրենց կենսունակությունը մոտավորապես 1 ամիս, մամռոտ և խոնավ հողում՝ մինչև 8 օր։ Սառեցված մթերքներում, մրգերի, բանջարեղենի, կենցաղային առարկաների վրա նրանք կարող են ապրել մի քանի օր։ Ցիստների վրա կործանիչ ազդեցությու ունի բարձր ջերմաստիճանը։ Ցածր ջերմաստիճանի պայմաններում (-20-21 °С) ցիստները պահպանում են իրենց կենսունակությունը մի քանի ամիս։ Չորացումից նրանք կործանվում են վայրկենապես։
Սովորական ախտահանիչները՝ կախված քիմիական բաղադրությունից և կոնցենտրացիայից, ցիստների վրա ազդում են տարբեր կերպ. ֆորմալինի 5%-ոց և քլորամինի 1%-ոց լուծույթները նրանց վրա չունեն էական բացասական ազդեցություն, իսկ կրեզոլի (1:250)-ի լուծույթը ոչնչացնում է ցիստներին 5-15 րոպեում։ Էմետինի թույլ լուծույթը (1:5 000 000) կործանիչ է ցիստների համար։
Կեղտոտված ջուր խմելիս դիզենթերիայի ամեոբաներն ընկնում են մարդու աղիքների մեջ, արագ բազմանում, թափանցում աղիքների պատերի մեջ և այնտեղ առաջացնում խոցեր։ Այդ ամեոբաները սնվում են աղիքի քայքայված մասերով ու արյունով, առաջացնելով ամեոբային դիզենթերիա լուրջ հիվանդությունը։
Արտաքին հղումներ
Կատեգորիա:Ամեոբաներ
Հերերո լեզու
Հերերո լեզուն (Otjiherero) պատկանում է Նիգեր-Կոնգոյական լեզուների ընտանիքի բանտու լեզվախմբին։
Հերերո լեզվով խոսում են շուրջ 240,000 մարդ։ Քանի որ զեմբա լեզուն և մի քանի այլ լեզուներ շատ նման են այս լեզվին հաճախ նրանց նույնացնում են։ Լեզուն օգտագործվում է Անգոլա (<11,000) և Նամիբիա (206,000) և Բոտսվանա (մոտ 16,000) աֆրիկական երկրներում։ Լեզվի տեսակներ են համարվում Հիմբա, Զեմբա, Կուվալե, Բոտսվանայի Հերերո և Հակավոնա լեզուներենը։
Կատեգորիա:Նամիբիայի լեզուներ Կատեգորիա:Անգոլայի լեզուներ Կատեգորիա:Հերերո Կատեգորիա:Բոտսվանայի լեզուներ
Ղուկիոս I (Հռոմի պապ)
Ղուկիոս I (Lucius I, ), Հռոմի եպիսկոպոս 253 թվականի հունիսի 25-ից մինչև 254 թվականի մարտի 5-ը։
Կենսագրություն
Ղուկիոսը ծնվել է Հռոմում և եղել է Պորֆիրիանի որդին։ Նա Պապ է ընտրվել, հավանաբար, 253 թվականի հունիսի 25-ին և մահացել է 254 թվականի մարտի 5-ին։ Նրա ընտրությունը տեղի է ունեցել իր նախորդի՝ Կորնելիոսի արտաքսմամաբ սկիզբ առած հալածանքների ժամանակ։ Ղուկիոսը ևս իր օծվելուց կարճ ժամանակ անց արտաքսվեց, բայց կարողացավ վերադառնալու թույլտվություն ստանալ։
Ղուկիոսը հիշատակվում է Կիպրիանոս Կարթագենացու նամակների մեջ՝ կապված նովատիանոսական աղանդի հետ։ Նրա տոնը նշվում է մարտի 5–ին։ Այս ամսաթիվը նշված է Հռոմեական Մարտիրոսագրության մեջ՝ «Հռոմում, Ապիանյան ճանապարհի վրա գտնվող Կալիստոսի գերեզմանատանը թաղված է սուրբ Ղուկիոս պապը, սուրբ Կորնելիոսի հաջորդը, հանուն Քրիստոսի հանդեպ ունեցած հավատի նա արտաքսվել է և դժվարին ժամանակներում իրեն դրսևորել որպես երևելի խոստովանահայր՝ զգուշությամբ և չափավորությամբ» ։
Այժմեականություն
1969 թվականին Ղուկիոս պապի տոնը հանվել է «Գլխավոր հռոմեական օրացույց»–ից՝ մասամբ «տառապյալի» անվան չհիմնավորված լինելու պատճառով, որով նա ավելի վաղ մեծարվել էր ։ Liber Pontificalis –ում նշված լինելով որպես Վալերիանոսի օրոք տառապած նահատակ, նա մահացել է մինչ 254 թվականի մարտից հետո սկիզբ առած հալածանքները սկիզբը ։
Ղուկիոս պապի տապանաքարը գոյություն ունի մինչ օրս, գտնվում է Սուրբ Կալիստոսի կատակոմբներում։ Նրա մասունքները հետագայում տեղափոխվել են Սանտա Չեչիլիա ին Տրաստևերե եկեղեցի՝ ի թիվս սուրբ Ցեցիլիայի և մյուսների մասունքների։ Նրա գլուխը պահվում է Կոպենհանգենի Սուրբ Սուրբ Անսգարի տաճարի մասունքատանը։ Այդ մասունքը Ռոսկիլդե է բերվել մոտ 1100 թվականին, այն բանից հետո, երբ Սուրբ Ղուկիոսը հայտարարվել է Դանիայի և Զելանդիա կղզու հովանավոր։ Ըստ լեգենդի, Ռոսկիլդեի բնակիչներին հանգիստ չէին տալիս դևերը, որոնք Ղուկիոսի գանգից բացի ուրիշ ոչնչից չէին վախենում։ Ռեֆորմացիայից հետո գանգը դրվել է Ֆրեդերիկ III–ի՝ Կոպենհանգենի թագավորական պալատի դահլիճում՝ քարացած սաղմի և այլ դիտարժան  ցուցադրանմուշների հետ միասին։ Ավելի ուշ  փոխանցվել է Դանիայի ազգային թանգարանին և 1908 թվականին վերադարձվել է կաթոլիկ գանձատուն։ Ղուկիոս պապի գլուխը համարվում է այն եզակի մասունքներից մեկը, որը պահպանվել է Դանիայի Ռեֆորմացիայից հետո։
Գրականություն
Կատեգորիա:254 մահեր
Ռամիզետո
Ռամիզետո  (Ramiseto), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 1367 մարդ։ Բնակչության միջին խտությունը՝ 14 մարդ/կմ²։ Զբաղեցնում է 98 կմ² տարածք։ Փոստային ինդեքս՝ 42030։ Հեռախոսային կոդը՝ 0522։
Կոմունայի հովանավորներն են սուրբ Կիպրիանոսն ու Հուստինան։ Տոնը նշվում է սեպտեմբերի 22-ին։
Ժողովրդագրություն
Բնակչության աճ։
Արտաքին հղումներ
Կատեգորիա:Էմիլիա Ռոմանիայի քաղաքներ
Yellow Flower
Yellow Flower, հարավկորեական Mamamoo գըրլ-բենդի վեցերորդ մինի ալբոմը։ Այն թողարկվել է Rainbow Bridge World լեյբլով՝ 2018 թվականի մարտի 7-ին և տարածվել է Kakao M ընկերության կողմից ։ Այն պարունակում է յոթ երգ, ներառյալ գլխավոր «Starry Night» սինգլը ։ Դա առաջին ալբոմն է 4 Seasons, 4 Colors շարքից։
Սինգլ
«Paint Me (칠해줘)»
«Starry Night (별이 빛나는 밤)»
Ծանոթագրություններ
Կատեգորիա:2018 ալբոմներ Կատեգորիա:Քեյ փոփ մինիալբոմներ
Գեորգի Սիվովոլով
Գեորգի Յակովլևիչ Սիվովոլով (Сивоволов Георгий Яковлевич, ), ռուս գրող, գավառագետ։
Կենսագրություն
Գեորգի Սիվովոլովը ծնվել է 1922 թվականին Դոնեցկի մարզի Վերին Դոնի շրջանի Կարգինսկայա գյուղում` դարբին Յակով Սիվովոլովի ընտանիքում։ Ավարտել է տեղի դպրոցը, ընդունվել է զինվորական հրետանային ուսումնարան։ Մասնակցել է Հայրենական մեծ պատերազմին։
1920-ական թվականներին Գեորգիի եղբայրը` Ալեքսեյ Յակովլևիչը, մտերիմ էր Միխայիլ Շոլոխովի հետ, երբ վերջինս ապրում էր Կարգինսկայա կայանում։ Սիվովոլովների ընտանիքում քննարկում էին համերկրացիների ճակատագիրը, որն իր արտացոլումն էր գտել գրողի ստեղծագործություններում։ Շատ տարիներ անց Գեորգի Սիվովոլովը, որն արդեն թոշակի էր անցնում, զբաղվում է Շոլոխովի Կարգինսկայայում անցկացրած մանկության և պատանեկության մասին նյութերի հավաքագրմամբ, նրա ընտանիքի պատմությամբ, նրա ստեղծագործությունների հերոսների նախատիպերով։ Իր առաջին գրքում Գեորգի Սիվովոլովը նշում է.
Երկրորդ գրքի վրա աշխատելիս` Գեորգի Յակովլևիչը իր առաջ խնդիր է դնում.
Այս գիրքը Գեորգի Սիվովոլովը նվիրել է եղբոր` Ալեքսեյ Յակովլևիչ Սիվովոլովի հիշատակին։
Գեորգի Սիվովոլովի գրքերը ներառում են լայնածավալ և հավաստի նյութեր, որոնք օգտագործում են ազգագրագետները, գրականագետները։
Ժերար Դելոֆեու
Ժերար Դելոֆեու Լազարո (Gerard Deulofeu Lázaro, ), իսպանացի ֆուտբոլիստ, հարձակվող։ Հանդիսանում է իսպանական Սևիլյայի և Իսպանիայի ազգային հավաքականի խաղացող։
«Բարսելոնա Բ»
9 Տարեկանում (2003 թվականին) Դելոֆուն մարզվում էր «Բարսելոնայի» Լա Մաիա ակադեմիայում և խաղում «Բարսելոնա Բ-ի» կազմում։ Նա այդ մրցաշրջանում հրավիրվեց Իսպանիայի Մ19 ֆուտբոլի հավաքական։ 2011 թվականի սեպտեմբերի 16-ին նա խփեց իր առաջին գոլը «Հերկուլեսի» դեմ խաղում։ Նույն թվականի օգոստոսի 17-ին Դելոֆեուն ձևակերպեց իր առաջին հեթ-տրիկը «Ալմերիայի» դեմ, սակայն այդ խաղում «Բարսելոնա Բ-ն» պարտվեց 4-5 հաշվով։ Ընդհանուր առմամբ նա 2012/2013 մրցաշրջանում 33 խաղում դարձավ 18 գոլի հեղինակ։
2012 թվականի մայիսի 15-ին «Բարսելոնայի» գլխավոր մարզիչ Խոսեպ Գվարդիոլան նրան հրավիրեց Ռեալ Սոսիեդադի դեմ խաղին, որի ժամանակ նա պահեստայինների թվում էր և այդպես էլ խաղադաշտ դուրս չեկավ։ 2012 թվականի նոյեմբերի 20-ին իր դերբյուտային խաղը «Բարսելոնայի» կազմում անցկացրեց Չեմպիոնների Լիգայի շրջանակներում Մոսկովյան «Սպարտակի» դեմ։ 2013 թվականի մայիսի 13-ին «Բարսելոնայի» նախագահ Սանդրո Ռոսելը իր համաձայնությունը տվեց նոր Տոռեսի առաջին թիմի հետ պայմանագրի կնքմանը, մինչև 2017 թվական։ Նրա տրանսֆերային արժեքը դարձավ 35 միլիոն եվրո։
«Էվերթոն»
2013 թվականի հուլիսի 13-ին «Էվերթոնը» վարձակալեց Դելոֆեուին։ Վարձակալումը եղել է «Էվերթոնի» գլխավոր մարզիչ Ռոբերտո Մարտինեսի պնդմամբ։ Ֆինանսական պայմանները արվեցին գաղտնի։
«Սևիլյա»
2014 թվականի մայիսին նա վերադարձավ «Բարսելոնա», որտեղ արդեն մարզիչը Լուիս Էնրիկեն էր։ 2014 թվականի օգոստոսի 14-ին «Սևիլյան» 1 մրցաշրջանով վարձակալեց Դելոֆեուին։
Դելոֆեուն իր դերբյուտային խաղն անցկացրեց օգոստոսի 30-ին «Էսպանյոլի» դեմ, իսկ առաջին գոլը խփեց Ռեալ Սոսյեդադի դեմ խաղում։
Ազգային կարիերա
Դելոֆեուն Իսպանիայի Մ17 տարեկանների հավաքականում խաղաց 2009-ից 2011 թվականը։ Այդ ժամանակահատվածում նա հավաքականի հետ նվաճեց Մ17 տարեկանների եվրոպայի առաջնության արծաթե մեդալը։ Հետո արդեն Իսպանիայի Մ19 տարեկանների հավաքականի հետ մասնակցեց Եվրոպայի Մ19 տարեկանների առաջնությանը, որտեղ Իսպանիայի Մ19 տարեկանների հավաքականը դարձավ չեմպիոն, իսկ Դելոֆեուն առաջնության լավագույն խաղացող։
Բարսելոնա
Լա Լիգայի հաղթող - 2012-13
Արտաքին հղումներ
Կատեգորիա:Մարտի 13 ծնունդներ Կատեգորիա:1994 ծնունդներ Կատեգորիա:Իսպանացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Սևիլյայի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Միլանի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ուոթֆորդի ֆուտբոլիստներ Կատեգորիա:Ուդինեզեի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Կատալոնիայի հավաքականի ֆուտբոլիստներ
Հասարակական փրկության կոմիտե
Հասարակական փրկության կոմիտե (Comité de salut public), Ֆրանսիական հեղափոխության ժամանակաշրջանում յակոբինյան վարչակարգի ղեկավար մարմին։ Ստեղծվել է 1793 թվականի ապրիլի 6-ին։ Նրան հանձնարարված էր հետևել նախարարների գործունեությանը, արտակարգ պարագաներում ձեռնարկել պաշտպանական միջոցներ ներքին ու արտաքին թշնամիների դեմ։ Ընտրում էր Կոնվենտը։
Ինգոլֆ Վունդեր
Ինգոլֆ Վունդեր, ավստրիացի դաշնակահար ։
Հասարակական փրկության կոմիտե
Յակոբինյան վարչակարգի ճգնաժամը և Հասարակական փրկության կոմիտեում ներքին տարաձայնությունները, որոնք ի հայտ եկան 1794 թվականի գարնանը, հունիսին վերաճեցին բացահայտ պայքարի Մաքսիմիլիան Ռոբեսպիերի և նրա հակառակորդների միջև։
Ինգոլֆ Վունդեր
Կենսագրություն և գործունեություն
Նախքան դաշնամուր սովորելը, սովորել է ջութակ նվագել, միայն 14 տարեկան հասակում ջութակը փոխարինել է դաշնամուրով։ 2005 թվականին ավարտել է Լինցսկու կոնսերվատորիան, որից հետո շարունակել է պարապմունքները Վեիննայի երաժշտական ակադեմիայում։ Վունդերի ուսուցիչները եղել են Ադամ Հարասևիչը և Իդիլ Բիրետը։ Արդեն 1999 թվականին նվաճել է մի շարք միջազգային մրցանակներ։
2007 թվականին մասնակցել է Չայկովկու անվան միջազգային մրցույթին և ռուսական թերթերի կողմից անվանվել է «ամենապարադոքսալ դաշնակահար» ։ Շատ քննադատներ Վունդերին անվանել են ուղղակի հրաշք։ Ժյուրիի անդամ Դմիտրի Բաշկիրովը Վունդերի մասին ասել է, որ «արտասովոր էր, բայց հետաքրքիր» ։ Չնայած այս ամենին՝ Վունդերը չի անցել երկրորդ փուլ։ 2010 թվականին Շոպենի անվան Դաշնակահարների միջազգային մրցույթում զբաղեցրել է երկրորդ տեղը, որը տեղի է ունեցել Վարշավայում։
Հասարակական փրկության կոմիտե
Տերմիդորյան հեղաշրջումից (1794 թվականի հուլիս) հետո Հասարակական փրկության կոմիտեն զրկվեց նախկին իրավունքներից և կորցրեց իր նշանակությունը։ 1795 թվականի հոկտեմբերի 26-ին «111 տարվա սահմանադրության» ընդունմամբ դադարեց գոյություն ունենալուց։
Ինգոլֆ Վունդեր
Կենսագրություն և գործունեություն
Վունդերի առաջին ալբոմում ներկայացված են Շոպենի և Ռեվելի ստեղծագործությունները ։ 2011 թվականի հունիսին թողարկել է երկրորդ ալբոմը, 2013 թվականի հունվարին՝ երրորդ ալբոմը, որտեղ ներկայացված են Շոպենի, Մոցարտի, Սկարլատիի, Ֆերենց Լիստի, Կլոդ Դեբյուսիի, Ռիմսկի-Կորսակովի, Ալեքսանդր Սկրյաբինի և Մոշկովսկու ստեղծագործություններից ։
Արտաքին հղումներ
Կատեգորիա:Ավստրիացի դաշնակահարներ
Հասարակական փրկության կոմիտե
Ծանոթագրություններ
Կատեգորիա:Ֆրանսիական մեծ հեղափոխություն
Սուրբ Հակոբ եկեղեցի (Ժնև)
Սուրբ Հակոբ, հայ առաքելական եկեղեցի Շվեյցարիայի Ժնև քաղաքում։
Պատմություն
Շվեյցարահայ հոգևոր համայնքը կազմավորվել է 1960-ական թթ.։ 1969 թվականին ստեղծվել է Հայաստանյայց առաքելական եկեղեցու Շվեյցարիայի հոգևոր հովվությունը։ Սուրբ Հակոբ եկեղեցին կառուցվել է 1967-1969 թթ.` Արևմտյան Հայաստանից ներգաղթած ցեղասպանությունից մազապուրծ հայերի ժառանգների միջոցով։ Եկեղեցու կառուցման առաջին հանգանակությունը` 400 000 ֆրանկ, կատարել է իտալահայ գործարար Հակոբ Թոփալյանը (1897-1985)։ Եկեղեցին կառուցվել է դասական ոճով՝ հնագույն հայկական եկեղեցիների ճարտարապետությունով։ Կառուցվել է ճարտարապետ Էդուարդ Ութուջյանի նախագծով։ Պաշտոնապես բացվել է 1969 թվականի սեպտեմբերի 14-ին։ Սուրբ Հակոբ եկեղեցուն կից գործում են կիրակնօրյա դպրոց, Հայ տիկնանց միությունը, Երիտասարդության ակումբը, Հայ բժիշկների միությունը, «Պրո Արմենիա» կազմակերպությունը, «Անի» պարի համույթը, «Արաքս» երգչախումբը և այլն։
Շվեյցարիայի թեմ
1992 թվականին, ամենայն հայոց կաթողիկոս Վազգեն Ա Պալճյանի կոնդակով, ստեղծվել է Հայաստանյայց առաքելական եկեղեցու Շվեյցարիայի թեմ։ Առաջնորդանիստը՝ Ժնևի Սուրբ Հակոբ եկեղեցի։ Թեմի առաջնորդ է նշանակվել Վիգեն եպիսկոպոս Այքազյանը։ Սակայն նշված կոնդակը չի իրականացվել և համայնքում ներկայումս գործում են երկու հոգևոր հովվություններ. մեկը երկրի արևելյան թեմի՝ ֆրանսախոս հատվածում՝ Աբել քահանա Մանուկյան գլխավորությամբ, մյուսը՝ արևմտյան թեմի՝ գերմանախոս մասում՝ 1992 թվականից Ցյուրիխում հաստատված Շնորհք վարդապետ Չեքիջյանի գլխավորությամբ։ Հոգևոր վարչատարածքային այս երկու միավորները գտնվում են Հայաստանյայց առաքելական եկեղեցու արևմտյան Եվրոպայի հայրապետական պատվիրակության իրավասության ներքո ։
Ծանոթագրություններ
Կատեգորիա:Շվեյցարիայի հայկական եկեղեցիներ
Հասարակական-տնտեսական կացութաձև
Հասարակական-տնտեսական կացութաձև, էկոնոմիկայի ճյուղ, տնտեսության տիպ, որի հիմքում արտադրության միջոցների սեփականության որոշակի ձևն է և դրան համապատասխանող արտադրական-տնտեսական հարաբերությունները։ Յուրաքանչյուր հասարակական-տնտեսական ֆորմացիայում կարող են գոյություն ունենալ մեկ կամ մի քանի հասարակական-տնտեսական կացութաձևեր։ Այսպես, ստրկատիրության ծաղկման շրջանում, անգամ միևնույն պետության մեջ, որոշ ցեղերի մոտ պահպանվում էին նախնադարյան-համայնական հարաբերությունները՝ զարգացման տարբեր աստիճաններում։ Ֆեոդալիզմի ժամանակ պահպանվեցին և ստրկատիրական, և նախնադարյան, իսկ կապիտալիստական հարաբերությունների տիրապետության շրջանում՝ մինչկապիտալիստական ֆորմացիաներին յուրահատուկ գրեթե բոլոր հասարակական-տնտեսական կացութաձևերը։ Բազմակացութաձև հասարակարգերում կացութաձևերից որևէ մեկը, որպես կարգ, տիրապետող է, գերակշռող։ Միավորելով և իրեն ենթարկելով մնացած բոլոր հասարակական-տնտեսական կացութաձևերը՝ այն որոշում է հասարակարգի սոցիալ-տնտեսական բնույթը, դառնում նրա հիմքը, հենարանը։ Միաժամանակ, մինչսոցիալիստական ֆորմացիաների ընդերքում տիրապետող կացութաձևին զուգահեռ, տարերայնորեն ծագում և զարգանում են հասարակական-տնտական նոր ֆորմացիայի սաղմերը հանդիսացող կացութաձևերը։ Սակայն սոցիալիստական կացութաձևը, որպես տնտեսական հարաբերությունների ամբողջական համակարգ, չի կարող ծագել կապիտալիզմի ընդերքում, այն առաջանում է սոցիալիստական հեղափոխության հաղթանակի հետևանքով, արտադրության միջոցները հանրայնացնելու ուղիով։ Այդ պատճառով կապիտալիզմից սոցիալիզմին անցման ժամանակաշրջանի էկոնոմիկային բնորոշ է բազմակացութաձևությունը։ Դրանց թիվը պայմանավորված է տվյալ երկրի զարգացման առանձնահատկություններով, բայց սոցիալիստական, մանրապրանքային և մասնավոր կապիտալիստական կացութաձևերի առկայությունն անխուսափելի է։ Անցման շրջանում հնարավոր է նաև պետական կապիտալիստական, իսկ առավել թույլ զարգացած երկրներում՝ նահապետական կացութաձևերի գոյությունը։
Աղբյուրներ
Կատեգորիա:Հասարակություն
Կոկորդիլոս Գենա
Կոկորդիլոս Գենա, Էդուարդ Ուսպենսկու «Կոկորդիլոս Գենան ու նրա ընկերները» գրքի (1966) և նրա շարունակությունների հերոս։ Էկրանին առաջին անգամ հայտնվել է Ռոման Կաչանովի «Կոկորդիլոս Գենա» մուլտֆիլմում, որ ստեղծվել է այդ գրքի հիման վրա 1969 թվականին։ Հետագայում Ռոման Կաչանովի կողմից ստեղծվել են ևս երեք մուլտֆիլմեր կոկորդիլոս Գենայի ու նրա ընկերների մասին։
Կոկորդիլոս Գենան Չեբուրաշկայի լավագույն ընկերն է։ Կերպարն ստեղծվել է իսկական կոկորդիլոսի նմանությամբ ։
Նկարագրություն
Կոկորդիլոս Գենան մարդակերպ կոկորդիլոս է։ Հագնում է կարմիր պիջակ, սև թիթեռնիկ փողկապ, գլխին ունի գլխարկ, ծխում է ծխամորճ, սիրում է նվագել հարմոն և աշխատում է կենդանաբանական այգում որպես կոկորդիլոս (այսինքն՝ ցուցադրանմուշ)։ Նրա աշխատանքի վայրում տեղադրված ցուցանակի վրա նշված է. «Աֆրիկյան կոկորդիլոս Գենա։ Տարիքը պատումի սկզբում 50 է։ Կերակրել ու շոյել թույլատրվում է»։
Կոկորդիլոս Գենան բնավորությամբ բարի ու գթասիրտ է։ Պայքարում է անարդարության դեմ։ Միևնույն ժամանակ նա չի տիրապետում կենցաղային որոշ խնդիրներին վերաբերող գիտելիքների, օրինակ՝ «Չեբուրաշկա» մուլտֆիլմում ջարդում է տրանսֆորմատորը և էլեկտրահարվել և պոկում գետային նավի խարիսխը՝ կարծելով, թե դա մետաղի ջարդոն է։
Գենան այնքան էլ լավ չգիտի ուղղագրություն. «Կոկորդիլոս Գենա» մուլտֆիլմում դիմում գրելիս նա «крокодил» բառը գրել է А-ով՝ «кракодил»։ Սակայն ըստ գրքի՝ սիրում է կարդալ լուրջ գրքեր։ Տանը ունի հանրագիտարան։ Նաև սիրում է խաղալ շախմատ և լոտո։
Աշխատում է կենդանաբանական այգում առաջին հերթով (երկրորդ հերթով աշխատում է նրա գործընկերը՝ կոկորդիլոս Վալերան)։ Պրոստոկվաշինսկի կենդանաբանական այգու զրահակիրների բաժնի վարիչն է, կրտսեր գիտաշխատող։ Հասցեն եղել է՝ Բոլշայա Պիրոժնայա փողոց, տուն 15, կորպ. Ы, զանգել երեք անգամ (Большая Пирожная ул., д. 15, корп. Ы, звонить три с половиной раза), ապա՝ քաղաք Պրոստոկվաշինսկ, Բոլշայա Պիրոժնայա փողոց, տուն 1, բն. 2, զանգել երկուսուկես անգամ, հեռ.՝ 987000 (г. Простоквашинск, Большая Пирожная ул., д. 1, кв. 2, звонить два с половиной раза, тел. 987000) ։
Ավելի ուշ զորակոչվել է բանակ, ծառայել դեսանտային զորքերում։ Ծառայության ընթացքում սովորել է վարել տանկ և ուղղաթիռ։ Զինվորական ծառայությունն ավարտելուց հետո աշխատել է շոկոլադի գործարանում, զբաղվել գողությունների դեմ պայքարով։ Հետագայում ծառայության է ընդունվել ոստիկանությունում, նրան շնորհվել է ոստիկանության լեյտենանտի հատուկ կոչում ։
Մուլտֆիլմեր
Կերպարը ճանաչման է արժանացել Ռոման Կաչանովի մուլտֆիլմերի շնորհիվ.
Նշված մուլտֆիլմերում կոկորդիլոս Գենային հնչյունավորել է Վասիլի Լիվանովը, երգերը կատարել է Վլադիմիր Ֆերապոնտովը։
Շվեդական Դրուտենն ու Գենան
1970-ական թվականներին Շվեդիայում թողարկվել են հեռուստասերիալներ, ռադիոհաղորդումներ, ձայնապնակներ ու կոմիքսների ամսագրեր, որոնց հերոսները կոչվել են «Դրուտեն» և «կոկորդիլոս Գենա» («Drutten och Gena»)։ Այդ կերպարներն ստեղծվել են ԽՍՀՄ ճանապարհորդությունից բերված Չեբուրաշկայի ու կոկորդիլոս Գենայի տիկնիկների նմանությամբ և արտաքին տեսքով համընկնում են նրանց հետ։ Սակայն դրանով նրանց համապատասխանություններն ավարտվում են. Շվեդիայում Դրուտենն ու Գենան երգել են այլ երգեր ու պատմել այլ պատմություններ, և ապրել են նրանք ոչ թե «մի շատ մեծ քաղաքում», այլ գրադարակում։ Այդ պատճառով էլ թեև շատ շվեդներ Չեբուրաշկայի ու Գենայի պատկերները տեսնելիս նրանց չեն ասոցացնում խորհրդային մուլտֆիլմերի ու գրքերի հետ։
Արտաքին հղումներ
Կատեգորիա:Հորինված խոսող կենդանիներ
Բրիտանական Ավիաուղիներ
Բրիտանական Ավիաուղիները Միացյալ Թագավորության խոշորագույն ավիաուղիներից է։ Այն նաև Եվրոպայի երրորդ խոշորագույն ավիաուղին է (Air France-KLM-ից և Lufthansa-ից հետո) և առաջինն է տրանս-ատլանտիկ թռիչքների քանակությամբ։ Ավիաընկերությունը ունի ավելի քան մեկդարյա պատմություն, որի ընթացքում այն եղել է Մեծ Բրիտանիայի առաջատար ավիափոխադրողը, ինչպես նաև՝ առևտրային ավիացիայի մի քանի դարաշրջանների առաջամարտիկ ։ Բրիտանական Ավիաուղիները երեք համաշխարհային խոշորագույն  ավիաընկերությունների դաշինքներից մեկի՝ oneworld® -ի հմնադիր անդամներից մեկն է ։ Բրիտանական Ավիաուղիների կարգախոսն է՝ «Բրիտանական Ավիաուղիներ. թռչել, ծառայել» ։ 2021 թվականի դեկտեմբերի 30 -ի դրությամբ Բրիտանական Ավիաուղիները շահագործում է ավելի քան 284 արդիական ինքնաթիռներից բաղկացած մեծ նավատորմ ։ Նեղ թափքով Էյրբաս Ա320 ընտանիքի ինքնաթիռների համադրությունը լայն թափքով Բոինգ 777, Բոինգ 787 Dreamliner, Էյրբաս Ա350 XWB և Էյրբաս Ա380 թույլ են տալիս լոնդոնյան ավիաընկերությանը և նրա դուստր ձեռնարկությանը BA CityFlyer-ին պահպանել իրենց գլոբալ գերակայությունը՝ չվերթներ իրականացնելով 80 երկրների ավելի քան 200 ուղղություններով ։ 2011-ի հունվարին Բրիտանական Ավիաուղիներիի և Իբերիայի միավորման արդյունքում`ստեղծվեց International Airlines Group (IAG) հոլդինգային ընկերությունը՝ գրանցված Իսպանիայի Մադրիդ քաղաքում։ IAG-ն եկամտի առումով երրորդն է աշխարհի ավիաընկերությունների խմբերից և մեծությամբ երկրորդն է  Եվրոպայում ։
Բրիտանական հեղինակավոր Skytrax -ը իր օդանավակայանի և թռիչքային արտադրանքի և անձնակազմի ծառայությունների որակի համար Բրիտանական Ավիաուղիներին դասկարգվել է 4 աստղանի ավիաընկերությունների շարքին. այն ներառում է նստատեղեր, հարմարություններ, սնունդ և խմիչքներ, IFE, մաքրություն և այլն, իսկ ծառայությունների վարկանիշը վերաբերում է ինչպես սպասարկող անձնակազմին, այնպես էլ ցամաքային անձնակազմին ։
Արտաքին հղումներ
Կատեգորիա:Ավիաընկերություններ Կատեգորիա:Օդային տրանսպորտի միջազգային ասոցիացիայի անդամներ
Գեորգենբուրգ
Գեորգենբուրգի դղյակ (Schloss Georgenburg), Տևտոնական օրդենի հինավուրց դղյակ Կալինինգրադի մարզի Չերնյախովսկ քաղաքում։